open-index/open-wikipedia-markdown huggingface dataset:
Џејмс М. Расел

**Џејмс Мајкл Расел** (англиски: *James Michael Russell*) е американски палеоклиматолог и климатолог . Тој е професор по Земјата, животната средина и планетарните науки. Расел ја истражува климата, палеоклимата и лимнологијата .

## Образование
Расел дипломирал за „Земјата и животната средина“ на Универзитетот Веслејан во 1998 година. Расел потоа работел како помлад научник во Лимнолошкиот истражувачки центар при Универзитетот во Минесота една година пред да започне со докторатот по екологија на Универзитетот во Минесота . Докторски ментор  на Расел бил Томас Џонсон. Дисертацијата на Расел во 2004 година била насловена *Холоценската палеолимнологија и палеоклиматологија на езерото Едвард, Уганда-Конго.* 

## Кариера и истражување
Расел е палеоклиматолог и климатолог . По дипломирањето на Универзитетот во Минесота, Расел се приклучил на Опсерваторијата Големи Езера при Универзитетот во Минесота Дулут . Во 2006 година, Расел се приклучил на факултетот при Универзитетот Браун, кадешто му бил доделен мандат и професорство на семејството Ројс за извонредност во наставата, како признание за неговата способност за предавање во 2018 година. Му била доделена и наградата АГУ Вили Дансгард во 2020 година.

Примарните области на Расел се палеоклиматологија, палеолимнологија и палеоекологија. Тој е особено познат по неговата работа при реконструкција на климата од тропските езерски седименти.

Според Scopus, тој досега има објавено 113 истражувачки статии со 37366 цитати и има H-индекс од 32.

### Уреднички активности

* 2017-2020: Вонреден уредник за *палеокеанографија и палеоклиматологија* .
* 2016–сега: член на уредувачки одбор за *Quaternary International* .

### Академски почести

* 2008-2011: Асистент на семејството Јоуковски по геолошки науки.
* 2013–сега: Претседател на Одборот на директори, дупчење, набљудување и земање примероци од континенталната кора на Земјата (DOSECC).

## Избрани дела

### Книги

* Следство на екосистемот управувано од климата во Сахара: изминатите 6000 години.

### Статии во списанија

* Следство на екосистемот водено од климата во Сахара: последните 6000 години.
* Северната полутопка ја контролира тропската југоисточна африканска клима во последните 60.000 години.
* Класификација на езерски седименти врз основа на седиментни компоненти.

## Наводи

Категорија:Апсолвенти на Минесотскиот универзитет
Категорија:Професори на Брауновиот универзитет
Категорија:Живи луѓе
Категорија:Климатолози
Samo navika

„**Samo navika**“ () е песна од хрватскиот поп бенд Магазин. Издадена е во 1996 година, а се нашла на дванаесеттиот студиски албум на бендот, односно на првиот студиски албум на бендот со Јелена Розга како главен вокал, насловен *Nebo boje moje ljubavi* (*Небо во бојата на мојата љубов*). Како и најголемиот број песни на албумот, песната е напишана од страна на хрватскиот музичар и композитор Тончи Хуљиќ и поетесата и текстописец Вјекослава Хуљиќ. Арамжанот бил завршен од страна на Федор Боиќ. Песната го вклучува хрватскиот пејач Оливер Драгојевиќ како придружен артист. Со цел да се промовира песната, бендот има снимено музичко видео и ја има изведено во живо за време на концерти низ пост-југословенскиот регион. Откако ја започнала својата соло кариера, пејачката ја вклучила песната за време на некои настапи во живо.

## Музичко видео
Со цел да ја промовира песната, групата снима музичко видео кое е излезено во истата година како песната. Тоа започнува со снимка од Тончи Хуљич пред виолетова позадина додека сини цветови паѓаат одозгора пред него. Ова е проследено со снимка од Јелена Розга која лежи на виолетова прекривка, има кармин на усните и златни прстени на прстите и лежи додека сините цветчиња паѓаат врз нејзиното лице. Нареден се појавува Оливер Драгојевиќ којшто носи темни очила за сонце и позира пред виолетовата позадина. Како што почнува песната, Розга, овојпат облечена во розева кошула, ја пее пред фонтана, додека во позадина може да се видат сини цветови како и бендот кој ја свири песната. Розга повторно е прикажана како лежи и ја пее песната со сините цветчиња, а за време на рефренот, снимки од неа и Оливер Драгојевиќ како ја пејат песната се прикажани. Во остатокот од видеото, овие сцени се прикажуваат наизменично. Во некои делови, исто така е прикажан и бендот зад Розга и Драгојевиќ, како ја пее песната пред фонтаната.

## Наводи

Категорија:Хрватски песни
Ливадска стрнарка

**Ливадска стрнарка** или **сибирска ливадска стрнарка** (***Emberiza cioides***) — врапчевидна птица од Источна Азија што припаѓа на родот *Emberiza* од семејството Emberizidae.

## Опис
[лево|мини|150x150пкс| ''Emberiza cioides'' [Музеј на Тулуза]]
Ливадската стрнарка е долга 15 до 16,5 см. Мажјакот е претежно рѓесто-кафеав со темни пруги на грбот. Главата му е изразено шарена, кафеава со бели веѓи и сиви страни до вратот. Надворешните пердуви од опашката се бели, а нозете се розово-кафеави. Женките се слични, но се  потемникави и побледи со помалку изразени шари на главата.

Песната им е кратка, избрзана фраза дадена со истакнато нагласување. Повикот е низа од најмногу четири остри ноти.

Се размножува во Јужен Сибир, Северна и Источна Кина, Источен Казахстан, Киргистан, Монголија, Кореја и Јапонија. Тоа е прилично непреселничко, но северните птици се движат на југ дури до Јужна Кина и Тајван. Постојат неколку записи од Европа, но многу од нив се сметаат за бегства од заробеништво, а не за вистински скитници. Се јавува во суви, отворени живеалишта како грмушки, обработливо земјиште, пасишта и отворени шуми.

Гнездото го градат ниско, во грмушки или на земја. Несат три до пет јајца и ги квачат 11 дена. Младите птици се одделуваат по 11 дена од изведувањето. Паровите се моногамни и користат исто подрачје за размножување неколку години по ред.

## Распространетост
Видoт е распространет во Кина, Казахстан, Киргистан, Монголија, Русија, Северна Кореја, Јужна Кореја и Јапонија.

## Наводи

## Надворешни врски
* Слики од ориентални птици: ливадска стрнарка 

Категорија:Стрнарки
Категорија:Незагрозени видови според МСЗП
Категорија:Птици во Монголија
Категорија:Птици во Киргистан
Aha

„**Aha**“ е песна од хрватскиот поп бенд Магазин излезена во 1996 година. Песната е првата којашто бендот ја снима со пејачката Јелена Розга како главен вокал. Песната е подоцна вклучена на албумот *Bižuterija* во 2011 година. 

Првиор настап во живо на песната бил на хрватското шоу за избор на Евровизија, Дора, во 1996 година, кадешто го освојува второто место. За време на настапот, Розга се појавува облечена како балерина и изведува балетна танчерска кореографија.

## Заднина
Откако испеала, Хуљиќ работел на песната „Aha“ заедно со неговата сопруга, Вјекослава Хуљиќ, која била првата песна што Розга некогаш ја снимила. Во 1996, настапила со „Aha“ на Хрватскиот избор за песна на Евровизија во 1996, Дора, каде што го освоила второто место. За настапот, таа се појавила облечена како балерина и извела танчерска кореографија.

## Наводи

 

Категорија:Хрватски песни
Седоглаво циганче

**Седоглаво циганче** (*Phoenicurus coeruleocephala*) — вид птица од редот врапчеидни од семејството Muscicapidae.

## Живеалиште и распространетост
Живее во борови и смрекови шуми на Хималаите, Тианшан и Алтајските Планини.

## Наводи

## Надворешни врски

Категорија:Муварчиња
Категорија:Незагрозени видови според МСЗП
Категорија:Птици на Средна Азија
Староградска музика

**Староградска музика** (бугарски, македонски и ) — вид на градска традиционална народна музика во Бугарија, Македонија и Србија.

## Во Србија
*Староградската музика* во Србија била многу популарна во почетокот на 20 век. Денес ваква музика може да се слушне во боемската четврт на Белград, Скадарлија. Најпопуларна е во северниот дел на Србија, Војводина. Меѓу познатите изведувачи се Звонко Богдан, Ксенија Цицвариќ и Тома Здравковиќ.

Текстовите често се романтични и го прикажуваат градскиот живот, како и некои повеќе рурални сцени.

## Во Македонија
Појавата на *Староградската* *музика* е поврзана со развојот на градовите и буржоазијата под влијание на Западот во османлиската окупирана Македонија во текот на 19 век.

За разлика од селската народна музика, која го прикажува животот во селата, природата што ги опкружува и тешката земјоделска работа извршена на полињата, *староградската* музика е за животот во градот и неговите познати љубови, трагедии и ликови, од богати трговци до осиромашени просјаци. *Староградската* музика користи инструменти како што се виолини и кларинети наместо оние поврзани со селска музика, како што е гајда. Додека селските народни изведувачи обично носат традиционални селски носии, изведувачите на *староградска* музика обично се облечени во европска староградска мода, вклучувајќи костуми, капи и вратоврски, како и додатоци како џебни часовници и бастуни.

Важен, ако не и најважен дел од македонската староградска музика е музичкиот жанр наречен чалгија (**да не** се меша со чалгата, кој е современ турбофолк стил во Бугарија). И во селскиот и во градскиот македонски фолклор постојат и песни за познати револуционери.

Меѓу истакнатите *староградски* изведувачи се Ансамблот Билјана од Охрид, историско средиште за овој вид музика заедно со Битола, Прилеп и други, вокалните групи Октет Македонија од Скопје и Октет Куманово од Куманово и вокално-инструменталниот ансамбл Распеани Ресенчани. од Ресен.

## Поврзано
* Музика во Бугарија
* Македонска староградска музика
* Музика во Србија
* Македонска музика

Категорија:Српски жанрови на музика
Категорија:Македонска музика
Категорија:Народна музика
Јапонски меч

[мини|351x351пкс|Јапонски мечеви: две [Катана|катани и две вакизашија]]
**Јапонски меч** () — едноостро оружје, произведено со користење на традиционална јапонска технологија од повеќеслоен челик со контролирана содржина на јаглерод. Името се користи и за означување на едноостар меч со карактеристичен облик на благо закривено сечило, кое било главното оружје на самурајскиот воин. Според стручњаци, низ историјата се направени повеќе од 2 милиони јапонски мечеви, од кои околу 100 илјади примероци миговно се чуваат во Јапонија, а најголемата збирка е во САД и вклучува повеќе од 300 илјади сечила (извезени од Јапонија по Првата светска војна).

Јапонската технологија за правење железни мечеви почнала да се развива во VIII век и до XIII век достигнала највисоко совршенство. Околу илјада години, обликот на мечот останал практично непроменет, малку менувајќи се главно во должина и степен на свиткување во согласност со развојот на тактики за блиска борба. Мечот Кусанаги-но цуруги е еден од трите древни регалии на јапонскиот император во јапонското општество, мечевите исто така имале обредно и магично значење.

## Наводи

## Надворешни врски

* Nihonto forum
* Glossary of Japanese sword terms
* Diagrams of different ''nihontō'' and ''wakizashi'' blade shapes
* Dramatic and Accurate Explanation of Manufacture
* Diagrams of different ''nihontō'' and ''wakizashi'' blade shapes

__СОСОДРЖИНА__
__ИНДЕКС__

Категорија:Мечеви
Категорија:Оружје
Nebo boje moje ljubavi

***Nebo boje moje ljubavi*** е дванаесеттиот целокупен студиски албум на хрватската група Магазин и нивниот прв со пејачката Јелена Розга како главен вокал.  Во 1996, албумот беше објавен од дискографската куќа Кроација рекордс. Албумот содржи осум песни кои се напишани од страна на хрватскиот музичар Тончи Хуљиќ и неговата сопруга, поетесата и текстописец Вјекослава Хуљиќ. Четири сингла се издвојуваат од него, а ти се: „Suze biserne“, „Minut' srca tvog“, „Nebo boje moje ljubavi“ и „Samo navika“.

Категорија:Албуми од 1996
Da si ti ja

***Da si ti ja*** () е тринаесеттиот студиски албум на хрватската група Магазин Албумот е издаден во 1998 година од издавачките куќи Орфеј (сега Кампус) и Тоника. Ова е втор албум на групата Магазин со Јелена Розга како главен вокал. Албумот има произведено неколку хит синглови, вклучувајќи ги и „Opijum“ („Опиум“), „Gutljaj vina“ („Голтка вино“), „Ginem“ („Гинам“), „Na svijetu sve“ („Сѐ на светот“) и „Idi i ne budi ljude“ („Оди и не ги буди луѓето“).

## Заднина
Во 1996 Јелена Розга станува новата пејачка на групата Магазин. Истата година, во декември, беше објавен албумот *[[Nebo boje moje ljubavi]]* (Небо во боја на мојата љубов), во кој беа вклучени хитовите „Nebo boje moje ljubavi“, „Minut' srca tvog“ („Минута на твоето срце“), „Suze biserne“ („Бисерни солзи“) и „Samo navika“ („Само навика“) (дует со Оливер Драгојевиќ ). Групата веќе следната година почнува да работи на нови песни, па во 1997 настапот во Дора го одбележува со песната „Opijum“, а потоа и настапот на Мелодиите на хрватскиот Јадран во 1997 година со песната „Ime mi spominje“ („Ми го споменува името“). Две години по албумот *Nebo boje moje ljubavi*, во 1998 година е објавен албумот *Da si ti ja*.

## За албумот
Името на албумот е засновано на стихот на песната „Glas“ („Глас“). На албумот има 10 песни (всушност, девет, бидејќи десеттата песна е инструментална верзија на песната „Briga me“ („Не ми е гајле“)). Автори на песните се Вјекослава Хуљиќ и Тончи Хуљиќ. Продуцент на скоро сите песни е Федор Боиќ (освен песните „Gutljaj vina“ и „Opijum“; на првата работел Реми Казиноти, а на втората Стипица Калоѓера). Продуценти на албумот се Тончи Хуљиќ и Федор Боиќ. Албумот е звучно кохезивен и преовладува поп звук.

## Комерцијален успех

*Da si ti ja* е еден од најуспешните албуми на групата Магазин. Албумот достигнува платинести тиражи во Хрватска и Словенија. Речиси сите песни постигнуваат значителен комерцијален успех и скоро сите песни (освен песните „Glas“, „Luna“ и „Na sve svete“) се придружени со видео клипови. Особено се издвојуваат песните: „Gutljaj vina“, „Ginem“, „Opijum“, „Na svijetu sve“ и „Idi i ne budi ljude“.

## Наводи

Категорија:Хрватски песни
Opijum

„**Opijum**“ () е песна од хрватскиот поп бенд Магазин. Издадена е во 1997 година, а се нашла на тринаесеттиот студиски албум на бендот, односно на вториот студиски албум на бендот со Јелена Розга како главен вокал, насловен *Da si ti ja* (*Да си ти јас*). Како и најголемиот број песни на албумот, песната е напишана од страна на хрватскиот музичар и композитор Тончи Хуљиќ и поетесата и текстописец Вјекослава Хуљиќ. Арамжанот бил завршен од страна на Стипица Калоѓера. Со цел да се промовира песната, бендот има снимено музичко видео. Песната исто така ја има изведено во живо за време на концерти низ пост-југословенскиот регион. Откако ја започнала својата соло кариера, Розга ја вклучила песната за време на повеќето настапи во живо и таа важи за еден од нејзините најголеми хитови. Популарниот радиски настап на хрватската радио станица народни радио е прегледан повеќе од 23 милиони пати на Јутјуб. Во 2022, песната била вклучена и на акустичниот компилациски албум на пејачката, насловен *Minut srca mog* во којшто е преработена.

## Настапи во живо
На 8 декември 2020 година, Розга се појавила на деветтиот собир на настанот насловен „HEP Opskrba“ каде што имала интервју и извела акустични преработки на пет песни, меѓу кои и таа на „Opijum“. На 19 април 2020, за време на вториот во серијата од седум концерти коишто ги одржала дома за време на Пандемијата на КОВИД-19, Розга извела акустична верзија на „Suze biserne“ придружена од Милан Терзе на гитара. Видеото било првично прикажано на Instagram Live и потоа на Јутјуб. Покрај тоа, ја извела песната и на 25 декември 2020, на Божиќ, за време на седмиот онлајн концерт во живо на Instagram придружена од Милан Терзе и Карло Дотур на гитара.

## Наводи

Категорија:Хрватски песни
Цуруги (меч)

мини|469x469пкс|Цуруги
**Цуруги** () — јапонски збор што значи прав двоостар меч (понекогаш со голема рачка). Неговиот облик е сличен на цуруги тачи (прав едностран меч). Се верува дека потекнува од кинескиот џјиан, но бил видоизменет од Јапонците. Се користел како оружје во VII и IX век, пред појавата на сабјите тачи, а потоа и за церемонијални и верски цели.

Еден од трите свети реликвии на шинтоизмот е мечот Кусанаги-но цуруги; Уште еден меч е познат од шинтоистичката митологија — Тоцука-но цуруги.

## Историја
Мечевите цуруги постојат со векови, а потекнуваат од Стара Јапонија. Првично биле користени од воини и самураи како оружје и како симбол на чест и положба. Овие мечеви биле изработени со големо мајсторство од вешти занаетчии, користејќи посебни техники пренесени низ поколенија.

## Литература

* Toshiro Suga: *Ken, die Wurzeln des Aikido / Ken, les racines de l'Aïkido von Toshiro Suga (DVD).* Hagenow Ondefo-Verl., 2006, ISBN 978-3-939703-40-2

## Наводи

## Надворешни врски
__СОСОДРЖИНА__
__ИНДЕКС__

Категорија:Јапонски мечеви
Категорија:Мечеви
Категорија:Оружје
Природен парк Алатај

**Природен парк Алатај** () — парк во Токтогулскиот Округ во Џалал-абадската Област во Киргистан, основан во јануари 2016 година. Целта на паркот е зачувување на единствените природни комплекси и биоразновидност, заштита на ретка и загрозена флора и фауна и проширување на мрежата на посебно заштитени подрачја на Република Киргистан. Површината на паркот е 56.826,4 хектари.

Природниот парк се наоѓа во западните планини Тианшан, околу долините на реките Алатај и Узун-Акмат, северозападно од акумулацијата Токтогул.

## Наводи

Категорија:Координати на Википодатоците
Категорија:МСЗП-Категорија II
Категорија:Киргистан
Фаринели (филм)

**„Фаринели“** (италијански: *Farinelli*) — филм на режисерот Жерар Корбио (Gérard Corbiau) од 1994 година, снимен по сценариото Андре (Andrée) и Жерар Корбио и Марсел Болие (Marcel Beaulieu). Главните улоги ги играат: Стефано Дионизи (Stefano Dionisi), Енрико Ло Версо (Enrico Lo Verso), Елза Цилберштајн (Elsa Zylberstein) и Жероен Крабе (Jeroen Krabbé). Во 1995 година, филмот ја освоил наградата „Златен глобус“ за најдобар филм на странски јазик, а исто така, бил номиниран и за наградата „Оскар“ во истата категорија.

## Содржина
Ова е животописен филм за прославениот италијански пејач кастрат од XVIII век, кој важи за еден од најголемите оперски пејачи во историјата. Браќата Карло (го игра Дионизи) и Рикардо (го игра Ло Версо) Броски се занимаваат со музика: Рикардо е композитор, додека неговиот кастриран брат има прекрасен глас. Меѓутоа, Карло има поголема дарба и наскоро станува многу познат, најпрвин во Италија, а потоа и ширум Европа при што е познат под името Фаринели. Рикардо истовремено му е менаџер на Фаринели, но кога композиторот Хендл (го игра Крабе) ќе почне соработка со Фаринели, Карло е навреден и доаѓа до кавга меѓу браќата...

## Наводи

Категорија:Филмови на Жерар Корбио
Категорија:Филмови на италијански јазик
Категорија:Француски филмови
Категорија:Биографски филмови
Категорија:Филмови од 1994 година 
Категорија:Филмови со Стефано Дионизи
Категорија:Филмови со Енрико Ло Версо
Категорија:Филмови со Елза Цилберштајн
Категорија:Филмови со Жероен Крабе
Категорија:Филмови за пејачи
Категорија:Филмови за музичари
Л’џа (Нигритско)

**Л’џа** (, *Терма*; до 1923 г. *Λίτζα*, *Лиѕа*) — село во Серско, Егејска Македонија, денес во општината Визалтија на Серскиот округ, Грција.

## Географија
Селото се наоѓа во Серското Поле, јужно од Сер. Лежи во северното подножје на Богданска Планина, на околу 4 км источно од Нигрита. Крај селото има лековити минерални бањи.

## Историја
### Во Отоманското Царство
Во XIX и почетокот на XX век Л’ца било село во Серскат аказа. Според Васил К’нчов („Македонија. Етнографија и статистика“) на почетокот на XX век *Л’џа Дере* имало 300 жители, сите Турци.

### Во Грција
По Балканските војни во 1913 г. селото е припоено кон Грција согласно Букурешкиот договор. Таа година населението броело 215 жители, а во 1920 г. во него се попишани 196 лица. Во 1923 г. селото е преименувано во Терма. Населението е иселено во Турција по сила на Лозанскиот договор, а негово место се доведени грчки колонисти. На пописот од 1928 г. Л’џа (*Λίτζια*) е претставено како наполно дојденско село со 363 жители (92 домаќинства).

Во 1950 г. е изградена црквата „Св. Ѓорѓи“.

## Население

## Културни и природни знаменитости
* Црква „Св. Ѓорѓи“ од 1950 г.

## Наводи

Категорија:Визалтија
Život je čudo

„**Život je čudo**“ () е песна од хрватската поп пејачка Јелена Розга. Песната е издадена во летото 2014 година. Песната е напишана од парот Хуљиќ, односно музичарот и продуцент Тончи Хуљиќ и неговата сопруга, поетесата и текстописец Вјекослава Хуљиќ. Аранжманот е завршен од Драган Ташковиќ Ташке и Борис Крстајиќ.

Со цел да ја промовира песната, Розга снимила и музичко видео снимено на планина и на плажа и режирано од Дарко Радусин.

## Музичко видео
Музичкото видео за песната е излезено на 18 јули 2014 година. Ја прикажува Розга во неколку приридни сетинзи, вклучувајќи планини, ливади и на плажа. Симона Антоновиќ се погрижила за нејзината шминка, Томислав Гело за фризурата, а Јурај Зигман за костумите. Од 2024 година, десет години по неговото издацвање, видеото ќе има 6.5 милиони прегледи на платформата за објавување и споделување видеа, Јутјуб.

## Наводи

Категорија:Хрватски песни
Фиток

**Фиток** (, *Анти*; до 1956 г. *Φιτόκιον*, *Фитокион*) — село во Нигритско, Егејска Македонија, денес во општината Визалтија на Серскиот округ, Грција.

## Географија
Селото се наоѓа во Серското Поле, на околу 5 км северно од  Нигрита. Лежи во северното подножје на Богданска Планина.

## Историја
### Во Отоманското Царство
Во „Етнографија на вилаетите Адријанопол, Монастир и Салоника“ се вели дека во 1873 г. *Фитоко* (Fitoko) имало 15 домаќинства на 48 жители Роми и Черкези.

Во 1889 г. Стефан Верковиќ („Топографическо-этнографическій очеркъ Македоніи“) напишал за Фиток:

Во 1891 г. Георги Стрезов напишал за селото:

Според Васил К’нчов („Македонија. Етнографија и статистика“) на почетокот на XX век Фиток имал 200 жители, од кои 80 Турци и 120 Роми. По податоци на егзархискиот секретар Димитар Мишев („La Macédoine et sa Population Chrétienne“) во 1905 г. христијанското население на *Фиток-Черкез* (Fitok-Tcherkez) се состоело од 120 Роми.

### Во Грција
По Балканските војни во 1913 г. селото е припоено кон Грција согласно Букурешкиот договор. Таа година населението броело 243 жители, кои во 1920 г. се намалиле на 205 лица. Во 1923 г. муслиманското население е иселено во Турција по сила на Лозанскиот договор, а на нивно место власта довела грчки колонисти. Христијанското ромско население веројатно се иселило бидејќи на пописот од 1928 г. *Фитоки* (Φυτώκη) е претставено како наполно дојденско село со 25 лица (5 семејства). Во 1956 г. селото е преименувано во Анти.

Во 1955 г. е изградена црквата „Св. Ѓорѓи“.

## Население

## Културни и природни знаменитости
* Црква „Св. Ѓорѓи“ од 1950 г.

## Наводи

Категорија:Визалтија
Јосип Крижан

**Јосип Крижан** (, - , ) - словенечки математичар, физичар, логичар и филозоф.

## Животопис
По завршувањето на студиите по математика, физика и филозофија во Грац, каде што дипломирал во 1867 година, а докторирал во 1869 година, бил гимназиски професор, најмногу во Вараждин. Тој е важен и за словенечката психологија, бидејќи во 1885 година ја објавил книгата *Nauk o čustvima* на хрватски јазик. Во 1886 година во педагошкото списание *Попотник* е објавено делото *Логика* кое било објавено во 1887 година во Марибор. Оваа книга е првиот словенечки учебник по логика, кој терминолошки е споредлив со тогашните германски пишани учебници за таа струка. Се состои од 2 дела кои одговараат на традиционално конципираната логика, имено од формалната логика со учењата за судови, концепти и расудување, а од методологијата со учењата за разлагање, разделување, докажување и методи. 

Објавил и интересни поглавја за астрономијата во *Љубљанско ѕвоно* и *Дом и свет*.

Категорија:Словенечки математичари
Категорија:Словенечки филозофи
Категорија:Словенечки астрономи
’Рѓеста боја

**’Рѓеста боја** — боја што може да се опише како црвеникаво-кафеава или кафеаво-црвена, како на ’рѓа или оксидирано железо.

Зборот „“ се користи како придавка во имињата на многу животни - особено птици - за да се опише бојата на нивната кожа, крзно или перјe.

## Наводи

Категорија:Нијанси на црвената боја
Категорија:Нијанси на кафеавата боја
Ginem

„**Ginem**“ () е песна од хрватскиот поп бенд Магазин. Издадена е во 1998 година, а се нашла на тринаесеттиот студиски албум на бендот, односно на вториот студиски албум на бендот со Јелена Розга како главна пејачка, насловен *[[Da si ti ja]]* (*Да си ти јас*). Како и најголемиот број песни на албумот, песната е напишана од страна на хрватскиот музичар и композитор Тончи Хуљиќ и поетесата и текстописец Вјекослава Хуљиќ.

## Настапи во живо
За време на нејзиниот настап во живо на MAC Music Awards на 12 февруари 2019 во Белград, Розга ја изведува песната во комбинација со „Ti si želja mog života“ и „Tri sam ti zime šaptala ime“. Настапот има повеќе од 1.5 милиони прегледи на Јутјуб од 2024. На 19 април 2020, за време на вториот во серијата од седум концерти коишто ги одржала дома за време на Пандемијата на КОВИД-19, Розга извела акустична верзија на „Suze biserne“ придружена од Милан Терзе на гитара. Видеото било првично прикажано на Instagram Live и потоа на Јутјуб. Покрај тоа, ја извела песната и на 25 декември 2020, за Божиќ, на седмиот од концертите во серијата, за време на онлајн концерт во живо придружена од Милан Терзе и Карло Дотур на гитара.

На 18 јануари 2022, Розга се појавила на четиринаесеттата сезона од Ami G show во Белград, каде што дала интервју и ја извела „Ginem“ покрај други нејзини хит синглови. При гостувањето во емисијата „Living room acoustic“ од радио станицата *bravo!* на 19 мај 2022, Розга ја извела песната во микс заедно со песните „Minut' srca tvog“ (* Минута на срцето твое*) и „Nebo boje moje ljubavi“ (*Небо во боја на мојата љубов*).

## Наводи

Категорија:Хрватски песни
Фестивал 84

мини| Свечено отворање на Фестивалот 84-2018 година
мини| Олимписка главна сцена
мини| Планина Јахорина 2018 година
**Фестивал 84** ( / Фестивал 84) бил музички фестивал организиран од тимот зад фестивалот Егзит во Србија. Деби изданието се одржало од 15 до 18 март 2018 година на локацијата на скијачкиот центар Јахорина, на планината Јахорина во Босна и Херцеговина, со присуство на 20.000 луѓе. Настанот бил откажан на 14 февруари 2019 година, поради административни причини надвор од контрола на организаторите.

Во 1984 година, планината Јахорина била дом на 14-те Зимски олимписки игри, со што го инспирирала името на Фестивалот 84, и како почит на локацијата и на олимписките идеи за мир и толеранција, гледајќи дека фестивалот собрал голем број на посетители од Балканскиот регион.

Фестивалот 84 го организирал тимот на Егзит, кој организирал уште пет фестивали: Револуционер фестивал во Романија, Си Стар фестивал во Хрватска, ЕГЗИТ фестивал во Србија, Си Денс фестивал во Црна Гора и Ноу Слип фестивал во Србија.

## Клучни фази
Фестивалот 84 имал вкупно пет сцени. *Олимписката главна сцена* ги претставувала главните настапувачи на фестивалот во текот на ноќите, додека *главната дневна сцена на Вучко* била домаќин на дневни изведувачи. Сцените со име *Адико Џамп Стејџ* и *Свич Стејџ* донеле дневни забави, а *Супер Г Афтерпарти Стејџ* била резервирана за забави.

## Историја по години

### Фестивал 84-2018 година
Премиерното издание на Фестивал 84 се одржало од 15 до 18 март 2018 година.

Фестивалот имал и дневни и ноќни настани, следејќи ја формулата 2+2 што се користела за фестивалот Си Стар во Хрватска. Првиот ден, фестивалот имал настан на отворање; на 16-17 март бил отворен со полн капацитет и во текот на денот и во текот на ноќта, додека четвртиот ден бил резервиран за проштална забава. Главните актови за Фестивалот 84 2018 ги вклучувале Сигма, Ејжан Даб Фаундејшн, Јорис Воорн, Умек, Бурак Јетер, Филатов и Карас, Махмут Орхан, Бед Копи, Ван Гог и многу други. На пет музички сцени на местото на фестивалот настапиле дури 40 светски и регионални уметници.

Бил првиот меѓу шесте фестивали на Егзит Фридом 2018, во кој биле вклучени и Револушн Фестивал во Романија, Си Стар фестивал во Хрватска, Егзит фестивал во Србија, Си Денс фестивал во Црна Гора и Ноу Слип Фестивал во Србија.

### Фестивал 84-2019 година
Во февруари 2019 година било објавено дека Фестивалот 84 нема да се одржи во март, поради „административни причини“.

Требал да се одржи на 15-17 март 2019 година.

## Фестивалот по години

## Поврзано

* Список на фестивали за електронска музика
* Електронска музика во живо

## Наводи

## Надворешни врски

* Официјална веб страна

Категорија:Босна и Херцеговина
Танто

[мини|360x360пкс|Танто во [ножница и неговото сечило]]
**Танто** ( = „кус меч“) — самурајска кама, обично помеѓу 15 и 30 см. Изгледа како мала катана. Потекнува од периодот хеиан, кога главно се користело како оружје, но се менувало во изгледот со текот на годините за да стане поукрасно. Тантото се користело во традиционалните боречки вештини (тантоџуцу). Изразот бележи оживување на запад од 1980-тите како стил на современи тактички ножеви наменети за пробивање на уши (пирсинг) или прободување.

Тантото обично го носеле самураите. Жените носеле танто, кое се нарекувало каикен, и се користело за самоодбрана. Тоа било популарно оружје меѓу нинџите и јакузата. Дрвеното или пластичното танто денес се користи во различни јапонски боречки вештини како што се: аикидо, џиу-џицу, но и во нинџуцу.

## Наводи

## Надворешни врски

* Nihonto forum
* Japanese Sword Index and Visual Glossary

__СОСОДРЖИНА__
__ИНДЕКС__

Категорија:Ножеви
Категорија:Оружје
Категорија:Боречки вештини
Природен парк Кораб-Коритник

**Природен парк Кораб-Коритник** () — природен парк во Источна Албанија кој образува дел од Европскиот зелен појас, што служи како засолниште за загрозените животински и растителни видови. Зафаќа површина од 55.550 хектари (555,5 квадратни километри) на алпски планински терен, со долини, реки, леднички езера, пештери, кањони и густа иглолисна и листопадна шума. Меѓународниот сојуз за заштита на природата (МСЗП) го класификувал паркот во IV категорија. Коритник и Кораб се признати како значајно растително подрачје од меѓународно значење од Plantlife.

Паркот на природата Кораб-Коритник започнува на границата со Косово на север и се протега долж границата со Македонија до планината Дешат на југ. Природниот парк е именуван по планините Кораб и планината Коритник. Голем Кораб е највисокиот врв и во Албанија и во Македонија, кој се наоѓа на надморска височина од 2.764 метри. Тој е еден од само двата врвови во Европа, што е највисоката точка за повеќе од една земја и исто така 18-ти највисок планински врв во Европа. Врвот е многу груб планински масив и се состои главно од шкрилци и варовник од палеозојскиот период со блок-структури и исто така сериозно оштетени гипсени карпи од пермо тријасот. На западната страна, планината стрмно паѓа над карпести ѕидини, додека северната страна се состои од карпи.

Природниот парк има умерена влажна континентална клима со влажни студени зими и суви топли лета. Поради големата промена во надморската височина, на територијата може да се најде богата разновидност на клима, флора и фауна. Спаѓа во мешаните шуми на Динарските Планини и копнените екорегиони на балканските мешани шуми на палеарктичкиот биом на умерените широколисни и мешани шуми. Шумите се составени од различни видови листопадни и иглолисни дрвја и голема разновидност на диви цвеќиња. Нивоата на вегетацијата се разликуваат врз основа на различни надморски височини, дабови шуми од 400 до 900 метри, четинари и букови шуми со мешани широколисни шуми од 1000 до 2000 метри надморска височина. Падините на планинските ливади се претежно покриени со листопадни шуми. Најзастапени видови дрвја во паркот се сребрена ела, австриски бор, босански бор, молика и црн евла. На пониските надморски височини се среќаваат дабови шуми вклучувајќи го ориенталниот габер, благунот, македонскиот даб и клен.

Фауната е претставена со 37 видови цицачи. На подрачјето може да се најдат големите цицачи како кафеава мечка, волк, балкански рис, срна, дива свиња, ласица, златна куна и црвена верверица. Исто така, има разновидни погодни живеалишта кои поддржуваат густи популации на птици како што се златниот орел, голем тетреб, сив сокол, јастреб глувчар, акципитерот, голем у, белоглавиот мршојадец, тетребот и многу други.

## Поврзано
* Кораб и Голем Кораб
* Коритник
* Географија на Албанија

## Наводи

## Надворешни врски
* Посетете го официјалниот портал за туризам Дибер

Категорија:Кораб
Категорија:Координати на Википодатоците
Категорија:Паркови на природата во Албанија
Мари Блох

мини|Мари Блох  француски астроном од Опсерваторијата во Лион, номинирана во 1920 година од Жан Маскарт, директорот на оваа опсерваторија.
**Мари Сесил Блох** (1902-1970) била француски астроном и астрофизичар. Таа е позната по нејзината работа на ѕвездената спектроскопија. За нејзината научна работа во оваа област, во 1960 година ја добила наградата Лаланд од Француската академија на науките.

## Биографија
Блох е родена на 26 јули 1902 година во Лион, Франција. Родена е во еврејско семејство со пет деца. Нејзиниот татко, Саломон Блох, бил часовничар кој емигрирал од Хегенхајм, Швајцарија. Блоковите потекнуваат од еврејски клан кој се населил во Алзас од 17 век. Дедото на Блох решил да се пресели во Лион кога Алзас бил окупиран од Германците по францускиот пораз за време на Француско-пруската војна во 1871 година.

Во 1918 година, Блох добила стипендија за студирање во Градското техничко училиште, што го основал тогашниот градоначалник на Лион, Е. Хериот. Дипломирала две години подоцна. Се стекнала со сертификат по општа математика на ПМФ во 1932 година. Таа, исто така, завршила Диференцијална и интегрална пресметка, рационална механика, општа физика и напредна астрономија.

Блох почнала да работи како помошен персонал во Лионската опсерваторија. До 1925 година, таа станалаа официјален корисник на свитканиот екваторијален телескоп на опсерваторијата. Една година подоцна, во октомври 1926 година, таа била официјално вработена како помошник астроном под водство на Жан Дуфеј. За време на Втората светска војна, Блох била принудена да ја напушти својата работа бидејќи е Еврејка. Таа поминала години во криење со помошта на Морис Дурвис, кој ја вработил во компанија за набавка на јаглен. По војната, таа продолжила да работи во опсерваторијата.

Блох починала на 1 август 1979 година во Мејзие.

### Дела
Блох тесно соработувала со Ченг Маолан (Тченг Мао Лин во Франција) кога кинескиот астроном живеел во Франција. За време на оваа соработка за спектрофотометрија на ѕвездите и светлината на небото во текот на ноќта, Блох била опишана како еден од двајцата млади астрономи - другиот бил Чарлс Ференбах - кој набљудувал во Високо Прованската опсерваторијата. Особено, Блох и Маолан го проучувале спектроскопскиот двоен ѕвезден систем 43 Персеј, Z Андромеда, AG Пегаз, BC Лебед, Хи Лебед и T Северна Круна. Нивните дела биле во можност да ја одредат температурата на бојата на студената компонента на З од Андромеда во нивната спектроскопија на променливата ѕвезда. Откриле дека е 5070K.

Во 1960 година, француската *награда Лаланд* и била доделена на Блох како признание за нејзините научни трудови.

### Публикации

* Блох, Мари (Мле) (1902). Во Франција. *Délégations générale à la recherche scientifique et техника* . Француски репертоар на научни. т. 5. Физика. [Париз, La Documentation française] 1967 година. стр 30. Q145. F7, с. 5

## Наводи

Категорија:Добитници на Лаландовата награда
Категорија:Француски астрофизичари
Категорија:Починати во 1970 година
Категорија:Родени во 1902 година
Категорија:Астрономија
Na svijetu sve

„**Na svijetu sve**“ () е песна од хрватскиот поп бенд Магазин. Издадена е во 1998 година, а се нашла на тринаесеттиот студиски албум на бендот, односно на вториот студиски албум на бендот со Јелена Розга како главна пејачка, насловен *[[Da si ti ja]]* (*Да си ти јас*). Како и најголемиот број песни на албумот, песната е напишана од страна на хрватскиот музичар и композитор Тончи Хуљиќ и поетесата и текстописец Вјекослава Хуљиќ. За да ја промовира песната, бендот има снимено и музичко видео кое е во облик на цртан филм. Покрај тоа, за време на нејзината соло кариера, Розга ја има изведено песната во живо при настапот на 26 април на Instagram Live за време на концертите одржани во нејзината дневна соба во текот на пандемијата со Ковид-19.

## Наводи

Категорија:Хрватски песни
Џиу-џицу

мини|273x273пкс|Обука по џиу-џицу во Земјоделското училиште во Јапонија околу 1920 г.
**Џиу-џицу** () — општо име што се користи за јапонските боречки вештини што вклучуваат техники со и без оружја; уметноста на ракопашна борба, чиј главен принцип е „мека“, „подвижна“ техника на движење. Најраната забележана употреба на зборот „џиу-џицу“ се случила во 1530-тите и била измислена од Хисамори Тененучи кога службено го основал првото училиште за џиу-џицу во Јапонија.

Подгрупа техники од одредени стилови на џиу-џицу биле користени за развој на многу современи боречки вештини и боречки спортови, како што се џудо, аикидо, самбо, армиска ракопашна борба, бразилско џиу-џицу и мешани боречки вештини.

## Наводи

## Надворешни врски

* Spalding Athletic Library, Jiu Jitsu, The Effective Japanese Mode of Self Defense
* 
* Џиу-џицу

__СОСОДРЖИНА__
__ИНДЕКС__

Категорија:Џиу-џицу
Категорија:Самураи
Ракопашна борба

[мини|Ракопашна борба во [Вооружени сили на САД|Вооружените сили на САД.]]
**Ракопашна борба** или **ракопашен бој** — физичка пресметка помеѓу два или повеќе противници на многу мало растојание (при дофат, гради в гради). Тоа може да вклучува удирање, борење или и двете, и може да вклучува оружја или невооружена борба. Техниките за ракопашна борба се разликуваат значително, цртајќи од боречки вештини, системи за самоодбрана, воена обука и боречки спортови. Целите на ракопашната борба можат да вклучуваат онеспособување или покорување на противникот, стекнување контрола или бегство од опасна ситуација. Техниките што вообичаено се користат во ракопашната борба вклучуваат удари, клоци, заклучување на зглобовите, фрлања и поднесоци. Обуката за ракопашната борба често ја нагласува физичката подготвеност, умствената подготвеност и осознавањето за ситуацијата. Се користи во различни контексти, вклучувајќи воена борба, спроведување на законот, самоодбрана и натпреварувачки боречки вештини.

Ракопашната борба се практикува во различни услови, вклучувајќи воена обука, академии за спроведување на законот, училишта за боречки вештини и програми за самоодбрана. Неговата ефикасност зависи не само од физичките техники, туку и од чинителите како што се напрегнатоста на обуката, мускулното паметење, рефлексите и способноста за прилагодување кон променливите околности во вистински средби.

## Наводи

## Надворешни врски
__СОСОДРЖИНА__
__ИНДЕКС__

Категорија:Полициски техники
Марамче

мини|236x236пкс|Марамчиња
**Марамче** (множина: *марамчиња*) — мало парче ткаенина или мека хартија, обично квадрат со размери околу 20 до 30 см направено да ги задоволи хигиенските потреби и најчесто се користи за бришење на мрсулите од носот или солзите од очите. Има и украсна улога — како мода се носи во горниот џеб на машките одела и пожелно е, иако не е потребно, да одговара на бојата на вратоврската. Платнените марамчиња се направени од лен, памук или свила. Долго време ги користеле главно благородништвото и најбогатите и најистакнатите граѓани. Околу XVI век во Европа, марамчињата ги носеле само благородните дами.

Денес (XX–XXI век) платнените марамчиња се речиси целосно заменети со хартиени марамчиња, кои се широко користени, а служат и како салфетки.

## Наводи

## Надворешни врски

* Марамчиња

__СОСОДРЖИНА__
__ИНДЕКС__
Категорија:Модни додатоци
Категорија:Хигиена
ФК Бристол Сити

**ФК Бристол Сити** — англиски фудбалски клуб, од градот Бристол, Англија, кој моментално се натпреварува во Чемпионшип, второто ниво на англискиот фудбал.

Основан во 1894 година, клубот најпрво се натпреварувал во Јужната и Западната лига, станувајќи шампион на Западната лига во сезоната 1897–1898. Во 1901 година, клубот се приклучил на фудбалската лига и ја освоил втората дивизија во сезоната 1905–1906. Тие завршиле на второто место во Првата дивизија следната сезона, со три бода помалку од шампионот Њукасл Јунајтед, а потоа загубиле и од Манчестер Јунајтед во финалето на ФА Купот 1909. Откако испаднале во 1911 година, тие паднале до третото ниво во 1922 година, иако ќе ја освојат титулата во Третата дивизија - Југ во 1922–1923 и повторно во 1926–1927. Тие се вратиле во третото ниво во 1932 година, останувајќи таму додека не ја освоиле Третата дивизија - Југ повторно во 1954-1955. Во следните сезони клубот одново се движел помеѓу второто и третото ниво се до сезоната 1975-1976. 

Во 1976 година, клубот изборил промоција во Првата дивизија, каде играле четири сезони пред да претрпат три последователни испаѓања почнувајќи од 1982 година. Потоа клубот минал две сезони во Четвртата дивизија, и го освил Мемберс купот (Трофејот на фудбалската лига) во 1986 година. Бристол Сити, повторно го освоил Трофејот на фудбалската лига во 2003, а во сезоната 2006-2007 избориле промоција од Лига Еден во Чемпионшип. Откако испаднале по шест сезони поминати во Чемпионшип, тие го освоиле Трофејот на фудбалската лига по трет пат во 2015 година. Истата година избориле промоција назад во Чемпионшип, со освојување на титулата во Лига Еден, останувајќи таму по таа промоција се до денес.

Своите домашни натпревари, Бристол Сити ги играат на Аштон Гејт откако се преселиле од Сент Џонс Лејн во 1904 година. Официјалните бои на клубот се црвената и белата, а нивниот прекар е *Робинс* — црвеногушка која што се наоѓа и на амблемот на клубот од 1976 до 1994 година и од 2019 година наваму. Нивните главни ривали се Бристол Роверс, со кои се натпреваруваат во Дербито на Бристол и Кардиф Сити, со кого се натпреваруваат во прекуграничното Севернсајд дерби.

## Играчи
### Моментален состав

## Титули
* **[[Втора дивизија на фудбалската лига на Англија|Втора Дивизија]]** : **1**
: 1905-1906

* **[[Трета дивизија на фудбалската лига на Англија - Југ|Трета Дивизија - Југ]]** : **3** 
: 1922-1923, 1926-1927, 1954-1955

* **[[Фудбалска лига на Англија Еден|Лига Еден]]** : **1**
: 2014-2015

* **[[Трофеј на фудбалската лига на Англија]]** : **3**
: 1985-1986, 2002-2003, 2014-2015

* **[[Фудбалски куп на Велс|Куп на Велс]]** : **1** 
: 1933-1934

## Статистика
### Учества во првенства

## Надворешни врски
*Официјално мрежно место

Бристол Сити
Џамија (Чалакли)

**Џамија (Чалакли)** — главна селска џамија во селото Чалакли, во Општина Валандово, Македонија.

## Галерија


Податотека:Џамија во Чалакли 2.jpg|Влезот
Податотека:Џамија во Чалакли 3.jpg|Чешмата


## Поврзано
* Штипско муфтиство
* Чалакли

## Наводи

## Надворешни врски

Категорија:Чалакли
Категорија:Џамии во Општина Валандово
Категорија:Џамии во Штипското муфтиство
Minus i plus

***Minus i plus*** () е четиринаесеттиот студиски албум на хрватската група Магазин. Албумот е објавен во 2000 година од Кроација рекордс и Тоника. Ова е трет албум на групата Магазин со Јелена Розга како главен вокал. Албумот постигнува значаен комерцијален успех по неговото објавување и за тоа добива платинеста сертификација од хрватското музичко друштво. Од албумот се произлезени и неколку хит сингла, вклучувајќи ги „Kasno je“, „насловната песна“, „Ako poludim“, „Rapsodija“ и „Nemam snage da se pomirim“.

## Заднина

Во 1998 година, групата Магазин гом објавува вториот студиски албум ''Da'' si ti ja. Албумот постигнува значаен комерцијален успех. Достигнува платина во тираж во Словенија и Хрватска. Албумот вклучува бројни хит синглови, меѓу кои и песните „Gutljaj vina“ (*Голтка вино)*, „Ginem“ (*Гинам)*, „Opijum“ (*Опиум)*, „Idi i ne budi ljude“ (*Оди и не ги буди луѓето)* и „Na svijetu sve“ (*Сѐ на светот*). Групата почнува да работи на нови песни веќе следната година, па во 1999 г. настапот во Дора го одбележува со песната „Kasno je“ (*Касно е)*, а потоа и на Мелодиите на Хрватскиот Јадран '99 со песната „Ako poludim“ (*Ако полудам)*. Две години по албумот *Da si ti ja*, во 2000 г. година излегува албумот *Minus i plus* . Истата година, групата настапува со песната „Hrvatska rapsodija“ (*Хрватска рапсодија)* на Дора и на фестивалот Руњиќ со песната „Nemam snage da se pomirim“ (*Немам сили да се помирам)*.

## За албумот

Албумот го добива името по истоимената песна, која достигнува значаен комерцијален успех. На албумот има 11 песни. Автори на песните се хрватската поетеса и текстописец Вјекослава Хуљиќ и нејзиниот сопруг, музичарот и продуцент Тончи. Продуцент на речиси сите песни е Федор Боиќ (освен песната „Rapsodija“, на која работи Реми Казиноти). Продуценти на албумот се Тончи Хуљиќ и Федор Боиќ. Албумот е снимен во студиото на Томислав Мрдуљаш во Сплит. Албумот е звучно кохезивен и преовладува поп звукот.

## Комерцијален успех

Како и претходниот албум, *Minus i plus* постигнува значителен комерцијален успех. Албумот вклучува бројни хитови: „Jel' zbog nje“ (*Дали е поради неа*) , „Minus i plus“ (*Минус и плус*), „Kasno je“ (*Доцна е*), „Nemam snage da se pomirim“ (*Немам сила да се помирам*), „Ako poludim“ (*Ако полудам*) и „Rapsodija“ (*Рапсодија*) . Сите споменати песни се придружени со видео клипови.

## Наводи
Бајрактар (село)

**Бајрактар** или **Бајрактар Маала** (, *Фламбуро*, до 1923 г. *Μπαϊρακτάρ*, *Бајрактар*) — село во Нигритско, Егејска Македонија, денес во општината Визалтија на Серскиот округ, Грција.

## Географија
Селото се наоѓа во Серското Поле, јужно од Сер. Лежи во источното подножје Богданска Планина, на околу 7&nbsp;км источно од Нигрита.

## Историја
Во минатото селото било чифлик со колиби каде работеле претежно ромски семејства.

Во „Етнографија на вилаетите Адријанопол, Монастир и Салоника“ се вели дека во 1873 г. Бајрактар Маала (Bairaktar mahla) имала 42 домаќинства на 130 жители Роми и Черкези.

Во 1891 г. Георги Стрезов напишал за селото:

Според Васил К’нчов („Македонија. Етнографија и статистика“) на почетокот на XX век Бајрактар имал 70 жители, сите Роми. По податоци на егзархискиот секретар Димитар Мишев („La Macédoine et sa Population Chrétienne“) во 1905 г. во селото (Baïraktar-Mahala) живееле 300 Роми.

За време на Првата балканска војна селото е окупирано од Бугарија, но по Втората балканска војна во 1913 г. е припоено кон Грција согласно Букурешкиот договор. Таа година населението броело 151 жител. Непосредно пред Првата светска војна во Бајрактар биле доведени поголем број грчки колонисти од Тракија, поради што во 1920 г. селото веќе имало 615 жители. Во понатамошниот период Бајрактар доживеал подем, па во 1928 г. во него се попишани 745 лица.

Во 1951 г. е изградена црквата „Св. Јован Претеча“.

Населението продолжило да расте сè до 1970-тите, кога почнало тренд на намалување кој трае до денес.

## Население

## Културни и природни знаменитости
* Црква „Св. Јован Претеча“ од 1951 г.

## Наводи

Категорија:Визалтија